Gerry Blakes

Džeris Roisas Bleiksas (, g. 1993 m. lapkričio 16 d.) – JAV krepšininkas, žaidžiantis FIBA Čempionų lygoje besivaržančioje Baku „Sabah“ komandoje. Dž. Bleiksas žaidė koledžo krepšinį Arizonos valstijos universiteto krepšinio komandoje.

 Karjera 
Dž. Bleiksas dalyvavo 2016 m. NBA naujokų biržoje, tačiau jis nebuvo pašauktas.

2016 m. spalio 12 d. jis prisijungė prie Kipro krepšinio lygoje besivaržančios Paralimnio „Enosis Neon“ komandos. Žaisdamas klube jis vidutiniškai pelnė po 14,3 taško, atkovojo po 6,2 kamuolio ir atliko po 3,1 rezultatyvaus perdavimo per rungtynes.

Pasibaigus sezonui, liepos 3 d., jis prisijungė prie Noršiopingo „Dolphins“ komandos, su kuria 2018 m. tapo Švedijos krepšinio lygos čempionu.Norrköping värvar amerikan, gp.se

2024 m. rugpjūčio 30 d. jis pasirašė vienerių metų sutartį su Šiaulių „Šiauliai“ ekipa.Komandos komplektaciją užbaigė atvykstantis legionierius, bcsiauliai.lt Spalio 26 d. rungtynėse prieš Vilniaus „Ryto“ komandą Bleiksas pagerino savo sezono rekordą, pelnydamas 30 taškų, iš kurių 21 tašką įmetė pirmuosiuose dviejuose kėliniuose.NBA puolimo mače – sezono ir karjerų rekordai bei „Ryto“ triumfas, basketnews.lt 2024–2025 m. LKL sezone buvo antras rezultatyviausias lygos žaidėjas, vidutiniškai pelnydamas po 17,8 taško per rungtynes. Pasibaigus sezonui prisijungė prie Kinijos antrojoje krepšinio lygoje besivaržančios Hefėjaus „Kuangfeng“ komandos.Blakesas keliasi rungtyniauti į Kiniją, basketnews.lt

2025–2026 m. sezono eigoje prisijungė prie FIBA Čempionų lygoje besivaržančios Baku „Sabah“ ekipos. Komandoje debiutavo rungtynėse prieš Šalono „Élan“ klubą, kuriose pelnė 17 taškų, atliko 5 rezultatyvius perdavimus, tačiau padarė 9 klaidas.Chalon still perfect despite 21-point deficit; AEK get dunk of season, championsleague.basketball

 Pasiekimai 

 Švedijos krepšinio lygos čempionas (2018 m.)

 Išnašos 

Kategorija:JAV krepšininkai
Kategorija:Užsienio krepšininkai Lietuvos komandose